Kamu bisa jelasin ke aku soal Chile dalam bahasa melayu?

Chile ([ci.lé]) atau nama rasminya Republik Chile (Bahasa Sepanyol:República de Chile) ialah negara terbesar di Amerika Selatan; ibu negaranya ialah bandar raya Santiago.

Gurun Atacama yang gersang di utara Chile kaya dengan galian, terutamanya tembaga. Kawasan di pusat yang agak kecil menonjol dari segi penduduk dan sumber pertanian, dan merupakan pusat kebudayaan dan politik Chile yang berkembang pada abad ke-19 apabila ia menggabungkan kawasan utara dan selatan. Selatan Chile kaya dengan hutan dan tanah ragut, dan mempunyai deretan gunung berapi dan tasik. Pantai selatan adalah jaringan fiord, teluk, terusan, semenanjung, dan pulau-pulau.

Sepanyol menawan dan menjajah Chile pada pertengahan abad ke-16, menggantikan pemeritahan Inca di utara dan tengah Chile, tetapi gagal untuk menakluk puak-puak Mapuche yang bebas yang terletak selatan tengah Chile. Selepas mengisytiharkan kemerdekaan daripada Sepanyol pada tahun 1818, Chile muncul pada tahun 1830-an sebagai suatu republik autokratik yang agak stabil. Pada abad ke-19, Chile menyaksikan pertumbuhan ekonomi dan wilayah yang pesat, menamatkan penentangan Mapuche pada 1880-an dan memperolehi wilayah utaranya yang sekarang dalam Perang Pasifik selepas menewaskan Peru dan Bolivia. Dalam tahun 1960-an dan 1970-an, negara ini mengalami suatu polarisasi dan kegawatan politik yang teruk. Perkembangan ini memuncak dengan suatu rampasan kuasa yang menggulingkan Salvador Allende dari kerajaan berhaluan kiri yang dipilih secara demokrasi dan memulakan pemerintahan diktator tentera selama 16 tahun oleh sayap kanan yang mengakibatkan lebih 3,000 orang dibunuh atau hilang. Rejim pimpinan Augusto Pinochet ini berakhir pada tahun 1990 selepas beliau tewas dalam suatu  referendum pada tahun 1988 dan pemerintahan beliau telah digantikan oleh gabungan sayap tengah-kiri yang memerintah melalui empat presiden sehingga  tahun 2010.